TÁJÉKOZTATÓ

az intézményi étkeztetésről

Tisztelt Szülők!

Örömmel értesítjük Önöket, hogy 2017. május 15-étől elindult az étkezési programunk internetes felülete, mely a [www.gesz20ker](http://www.gesz20ker).hu honlapon keresztül érhető el. Terveink szerint praktikus lehetőséget biztosít gyermeke étkezésének elektronikus lemondásához.

A bevezetés gördülékeny kivitelezése érdekében szükség van az Önök együttműködő támogatására is, ezért az alábbiakban tájékoztatjuk arról, hogy hogyan tudja ezen a lehetőséget igénybe venni.

Az internetes felület bevezetésével kapcsolatos legfontosabb információk és kitöltendő dokumentum:

Az online felület használata előzetes regisztrációhoz kötött, a regisztrációhoz szükséges nyilatkozatot honlapunkról szerezheti be, melyet kitöltve gyermeke oktatási intézményének gazdasági ügyintézője elektronikus levelezési címére kell eljuttatnia:

Ady Endre Általános Iskola adygazdasagi@gmail.com

Hajós Alfréd Általános Iskola gazdasagis@gmail.com

József Attila Általános Iskola gazdasagis@gmail.com

Lázár Vilmos Általános Iskola lazargazdasagi@gmail.com

Zrínyi Miklós Általános Iskola ckatonane@gmail.com

Gyulai István Általános Iskola ckatonane@gmail.com

Az online felületre történő belépés regisztráció után lehetséges. Regisztrációt követően Önnek lehetősége nyílik a program segítségével gyermeke megrendelt étkezésének lemondására. Törekvésünk célja, hogy Önök a lehető legkényelmesebben intézhessék gyermekük étkezésével kapcsolatos teendőiket, bárhonnan néhány kattintással elérve.

Szeretnénk felhívni figyelmüket arra, hogy a honlapon tett elmentett módosítások, (a következő napra) minden nap 9 óráig véglegesítésre kerülnek és az adatok további módosítására egyedi kérés alapján sincs lehetőség!

Reméljük, az online felület bevezetése elnyeri tetszésüket és a továbbiakban egyszerűbbé és kényelmesebbé tehetjük gyermeke étkezésével kapcsolatos teendőit.